Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
28 ม.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 9.97 จุด (0.61%) ปิดภาคเช้าที่ 1,633.59 จุด ด้วยมูลค่าการซื้อขาย 23,796.85 ล้านบาท
Most Positive Impact: SCC (+1.41 จุด), PTT (+1.4 จุด), AOT (+1.05 จุด)
Most Negative Impact: LH (-0.35 จุด), SCB (-0.33 จุด), KTB (-0.27 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นสอดคล้องกับตลาดหุ้นส่วนใหญ่ในภูมิภาคที่ปรับตัวเพิ่มขึ้น ได้แก่ ฟิลิปปินส์(+0.93%) ไต้หวัน(+0.44%) ฮ่องกง(+0.28%) จีน(+0.12%)
กระทรวงการท่องเที่ยวรายงานตัวเลขนักท่องเที่ยวเดือน ธ.ค. +7.68% YoY โดยนักท่องเที่ยวจีนกลับมาเติบโต +2.8% YoY กลับมาบวกครั้งแรกในรอบ 6 เดือน หุ้นที่ได้รับปัจจัยบวกดังกล่าว ได้แก่ AOT AAV นอกจากนี้ยังมีการคาดการณ์การฟื้นตัวกลุ่มค้าปลีกเครื่องสำอางที่อิงกับนักท่องเที่ยวชาวจีนได้แก่ BEAUTY และ DDD
SET index ยังอยู่ในระดับที่ปรับตัวเพิ่มขึ้นได้จากการวิเคราะห์ในเชิงปริมาณแล้ว SET Index ยังมีพื้นที่กรอบบนให้ปรับขึ้นได้ โดยเฉพาะอย่างยิ่ง SET Index มีประเด็นบวกจากการเลือกตั้งอัตราคิดลดจากราคาเป้าหมายควรจะลดเหลือประมาณ 12% ซึ่งจะได้ดัชนีเป้าหมายกรอบบนในระยะสั้นที่ 1,645 จุด
หุ้นแนะนำภาคบ่ายเลือก BEAUTY เนื่องจากราคาปัจจุบันอยู่ที่ระดับล่าง มี downside ต่ำ ขณะที่ upside สูงถึง 25% นอกจากนี้ยังมีปัจจัยหนุนจากการฟื้นตัวของนักท่องเที่ยวเดือนธ.ค. โดยเฉพาะนักท่องเที่ยวจีน
ประเด็นน่าติดตามสัปดาห์นี้
วันพุธสหรัฐฯจะมีการรายงานตัวเลข GDP ไตรมาส 4 โดยตลาดคาดการณ์ 2.8%QoQ และสินค้าคงคลังน้ำมันดิบสหรัฐประจำสัปดาห์
วันพฤหัสบดีมีรายงานตัวเลขสำคัญหลายตัว ฝั่งจีนจะมีการรายงาน PMI ภาคการผลิตประจำเดือนม.ค. ตลาดคาดการณ์ที่ 49.3 ส่วนสหรัฐฯจะมีการรายงานตัวเลข PCE เดือน ธ.ค. ต่อด้วยยูโรโซนจะมีการรายงาน GDP ปี2018 และอัตราการว่างงานเดือน ธ.ค. โดยตลาดคาดการณ์ไว้ 1.2%YoY และ 7.9% ตามลำดับ ทั้งนี้ไทยจะมีรายงานตัวเลขเศรษฐกิจของแบงก์ชาติ
วันศุกร์ยูโรโซนจะมีการรายงานดัชนี PMI ภาคการผลิตเดือนม.ค. และ Core CPI เดือนม.ค. โดยตลาดมองไว้ 50.5 และ 1.0%YoY ตามลำดับ ปิดท้ายด้วยตัวเลขการว่างงานของสหรัฐ
หุ้นแนะนำ BJC STEC AMATA